## L’Abonament Jove del TRAM d’Alacant va significar un estalvi de 5,7 milions d’euros als usuaris en 2024, amb 7,2 milions de viatges fets

*** L’Abonament Jove Gratuït ha suposat el 35,5 % dels viatges i s’ha convertit en el primer títol de transport més utilitzat l’any passat
* L’Abonament Móbilis Multiviatge, amb 6,5 milions de moviments, és el segon i el senzill coordinat, amb 1,3 milions, el tercer**

La distribució dels títols de transport de TRAM d’Alacant en 2024 ha mantingut la tònica del passat any, gràcies a les mesures implantades per la Generalitat per a afavorir el transport públic i ajudar l’economia familiar dels alacantins.

D’esta manera, la gratuïtat en el tramvia per als menors de 31 anys i el descompte del 50 % per a la resta de viatgers ha tingut una incidència directa en l’elecció dels títols de transport per part dels usuaris del metropolità.

El títol més utilitzat l’any passat ha sigut l’Abonament Temporal Jove Gratuït, comunament denominat Abonament Jove, que ha registrat 7.225.526 desplaçaments, el 35,5 % dels 20.342.744 moviments totals de TRAM d’Alacant. Això significa que més d’un de cada tres viatgers ha fet els seus desplaçaments de manera gratuïta al llarg de l’any.

A més, el seu ús ha suposat un estalvi per als menors de 31 anys de 5.708.165,54 euros, quantitat econòmica que hagueren hagut d’abonar pels seus desplaçaments en TRAM d’Alacant si no hi haguera les diferents ajudes citades.

El segon títol de transport més estés ha sigut l’Abonament Móbilis Multiviatge amb 6.502.342 viatges, el 31,96 % del total; el tercer ha sigut el bitllet senzill de la zona TAM que, amb 1.354.372 trànsits, ha suposat el 6,65 %; el quart lloc se situa el Bo 10, amb 965.694 i el 4,74 %; i en quint l’Abonament d’Or Móbilis Alacant, amb 931.574 passatges i el 4,57 % de tots els moviments de la xarxa.

Per darrere, s’ha situat el bitllet senzill d’FGV, amb 787.280 viatges i el 3,87 %; l’anada i tornada d’FGV, amb 769.385 i el 3,78 %; el Bo 30 d’FGV, amb 433.670 i el 2,13 %; el Bo 30 dies coordinat, amb 397.107 i l’1,95 %; i en desena posició el Gent Major Mensual, amb 328.001 desplaçaments i l’1,61% del global.

En els 20.342.744 trànsits fets en 2024 en trens i tramvies, 10.866.790 es van efectuar amb títols propis de TRAM d’Alacant i 9.475.954 amb títols coordinats.

Fecha: 08/02/2025